’n Boek oor hul comedy bromance is die jongste projek wat die komediant Schalk Bezuidenhout en die joernalis Erns Grundling saam aangedurf het.
In Truitjie roer my nie – oor Kempton en ander k-woorde skryf Bezuidenhout oor sy loopbaan en samewerking met Grundling van ’n bietjie meer as drie jaar tot dusver.
Tog is daar ’n erns by tye en tree hy en Grundling byna in gesprek met mekaar, met dié dat Grundling gereeld kommentaar op Bezuidenhout se opmerkings lewer en self ook ’n paar stukke geskryf het.
Bezuidenhout vertel talle staaltjies (Bezuidenhout haat die woord, skryf Grundling) en deel feite oor sy lewe. Sy maandelikse “94.7”-nuusbulletin wat hy reeds op skool aangebied het, ’n stemnota van 27 minute wat hy op ’n dag aan Grundling gestuur het, sy eerste keer in Trevor Noah se voorprogram, ontmoetings met vreemde aanhangers, sy eerste buitelandse komediefees wat nie te goed afgeloop het nie en sy liefde vir truie is alles in die boek vervat.
Grundling skryf hoe hy in 2015 by die KKNK in Oudtshoorn as ’n gehoorlid Bezuidenhout die eerste keer op die verhoog gesien het. ’n Facebook-korrespondensie het gevolg en later daardie jaar het die tweemanskap se betrekkinge begin.
Grundling het die boek Elders oor sy ervaring op die Spaanse Camino geskryf en ’n televisiereeks Elders: Die Camino was vroeër vanjaar op kykNET. Tans is hulle en die digter Bibi Slippers Maandae in die satiriese nuusprogram Die ware naarheid op kykNET te sien.
Giet die water-en-olie-mengsel bietjie vir bietjie by die droë bestanddele en meng tot jy die verlangde tekstuur vir 'n dik klei het.